

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต
 กทม. ๑๐๓๐๐

 พฤศจิกายน ๒๕๖7

เรื่อง แจ้งประชาสัมพันธ์โครงการอินเทอร์เน็ตความเร็วสูงสำหรับนักเรียนยากจนพิเศษ

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ด่วนที่สุด ที่ กสศ ๐๔/5291/๒๕๖7

ลงวันที่ 8 พฤศจิกายน ๒๕๖7 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่ากองทุนเพื่อความเสมอภาคทางการศึกษา ร่วมกับ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จัดทำโครงการอินเทอร์เน็ตความเร็วสูงสำหรับนักเรียนยากจนพิเศษ เพื่อสนับสนุนซิมการ์ดอินเทอร์เน็ตแก่นักเรียนยากจนพิเศษ หรือ นักเรียนทุนเสมอภาค ในช่วงชั้นมัธยมศึกษาตอนต้นและชั้นประถมศึกษาปีที่ 6 ให้สามารถเข้าถึงอินเทอร์เน็ตสำหรับการเรียนรู้และพัฒนาตนเองตามศักยภาพ ได้กำหนดจัดประชุมชี้แจงหลักการและแนวทางการดำเนินโครงการอินเทอร์เน็ตความสูงสำหรับนักเรียนยากจนพิเศษ ในวันอังคารที่ 19 พฤศจิกายน 2567 เวลา 13.00 - 14.30 น.

 ในการนี้ กรมส่งเสริมการปกครองท้องถิ่น ขอความร่วมมือสำนักงานส่งเสริมการปกครองท้องถิ่นจังหวัด ดำเนินการ ดังนี้

๑. มอบหมายเจ้าหน้าที่เข้าร่วมประชุมชี้แจงโครงการอินเทอร์เน็ตความเร็วสูงสำหรับนักเรียนยากจนพิเศษ ผ่านสื่ออิเล็กทรอนิกส์ Zoom Meeting ID : 993 8661 4623 Passcode : 197930

๒. แจ้งองค์กรปกครองส่วนท้องถิ่น และสถานศึกษาสังกัดองค์กรปกครองส่วนท้องถิ่นกลุ่มเป้าหมาย มอบหมายเจ้าหน้าที่เข้าร่วมประชุมชี้แจงโครงการอินเทอร์เน็ตความเร็วสูงสำหรับนักเรียนยากจนพิเศษ โดยผู้บริหารหรือเจ้าหน้าที่องค์กรปกครองส่วนท้องถิ่น เข้าร่วมประชุมผ่านสื่ออิเล็กทรอนิกส์ Zoom Meeting ID : 993 8661 4623 Passcode : 197930 และผู้บริหารสถานศึกษา ครู ผู้ที่เกี่ยวข้องอื่น ๆ ร่วมรับชมผ่านช่องทางการสื่อสาร เพจเฟซบุ๊ก “ระบบคัดกรองเพื่อความเสมอภาคโรงเรียน อปท.”

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร 09 8830 7972

 นางสาวณัฐชนก ปานเงิน โทร. ๐๙ ๘268 3875